बैठकले कांग्रेस चितवनको कानुनी सल्लाहकारको रुपमा वरिष्ठ अधिवक्ता माधव खनियालाई नियुक्ति गर्ने निर्णयसमेत गरेको छ । यसैगरी नयाँ वर्ष २०७५ को अवसरमा भित्ते पत्रिका प्रकाशन गर्नेका लागि जिल्ला सहसचिव सूर्य अर्यालको संयोजकत्वमा ७ सदस्यीय प्रकाशन समितिसमेत गठन गरेको छ । सदस्यहरुमा डा ईश्वरी लौडारी, सुरवीर पोख्रेल, दिनेश अधिकारी, केशव महर्जन, ईन्दु पण्डित, कमला श्रेष्ठ रहेका छन् । सो अवसरमा जिल्लाबाट प्रतिनिधिसभा समानुपतिकमा परेका महिला संघकी केन्द्रीय अध्यक्ष उमा रेग्मी, उमेश श्रेष्ठ, प्रदेशसभा सदस्यमा समानुपातिक तर्फबाट सांसद बनेका पूर्व सांसद गीता वाग्ले, पूर्व क्षेत्रीय सभापति बलराम पौडेल र पूर्व नगरसभापति मिलनबाबु श्रेष्ठलाई बधाइ ज्ञापन समेत गरेको सचिव जोशीले जानकारी दिए ।
